วอลุ่มปริศนาดัน SDC ปิดเช้าพุ่ง 7% ทะลุแนวต้าน 0.43 บ. มูลค่าซื้อขายแตะ 25 ล้านบาท
วอลุ่มปริศนาดัน SDC ปิดเช้าพุ่ง 7% มูลค่าซื้อขายทะลุ 25 ล้านบาท ปิดตลาดภาคเช้าอยู่ที่ระดับ 0.44 บาท ปรับตัวขึ้น 0.03 บาท หรือ 7.32% สูงสุดที่ระดับ 0.48 บาท ต่ำสุดที่ระดับ 0.41 บาท ด้วยมูลค่าซื้อขาย 25.09 ล้านบาท
7 ก.พ. 2562

ผู้สื่อข่าวรายงานว่า ราคาหุ้นบริษัท สามารถ ดิจิตอล จำกัด (มหาชน) หรือ SDC ปิดตลาดภาคเช้าอยู่ที่ระดับ 0.44 บาท ปรับตัวขึ้น 0.03 บาท หรือ 7.32% สูงสุดที่ระดับ 0.48 บาท ต่ำสุดที่ระดับ 0.41 บาท ด้วยมูลค่าซื้อขาย 25.09 ล้านบาท

โดยราคาหุ้น SDC ปรับตัวขึ้นแรงในวันนี้ ด้วยมูลค่าซื้อขายหนาแน่นตั้งแต่ช่วง 12.00 น. จนปิดตลาดภาคเช้า โดยมูลค่าดังกล่าวสูงสุดในรอบ 5 เดือน นับตั้งแต่มีมูลค่าซื้อขาย 42.57 ล้านบาท เมื่อวันที่ 25 กันยายน 2561 จากมูลค่าซื้อขายเฉลี่ยต่อวันอยู่ในช่วง 1-4 ล้านบาทเท่านั้น
ด้าน บล.แอพเพิล เวลธ์ คำแนะนำ ซื้อเก็งกำไร ให้แนวรับ 0.38 บาท แนวต้าน 0.43-0.45 บาท  Stop Loss 0.35 บาท
อนึ่ง SDC เป็นบริษัทในเครือ บริษัท สามารถคอร์ปอเรชั่น จำกัด (มหาชน) หรือ SAMART